सीतानदी के अलावा, अभयारण्य में सोंढूर एवं लिलांज नदी बहती है। इस पर सोंढूर बाँध का निर्माण किया गया है, जिसमें विशाल जलराशि संचित है। अभयारण्य में स्थित वन का बड़ा हिस्सा सोंढूर नदी के पानी की सतह से नीचे है, जिससे सीतानदी स्थित वनों को नुकसान पहुँचा है। साथ ही यहाँ बहुत बड़े जलाशय का निर्माण हो गया है। बदले हुए प्राकृतिक आवास के कारण यहाँ पेड़-पौधों एवे वन्य जीवों की कई प्रजातियों का विकास हुआ है।